cyanic-selkie/wikianc huggingface dataset:
Red Hot Chili Peppers
Πρώιμα χρόνια (1973-1983)
To 1973 ο εντεκάχρονος Anthony Kiedis μετακομίζει από το Grand Rapids του Michigan στο Los Angeles για να ζήσει με τον πατέρα του. Στο Fairfax High School γνωρίζει έναν Αυστραλό που ζει στη Νέα Υόρκη, τον Michael Balzary. Οι Anthony και Michael έγιναν κολλητοί και το 1978 έφτιαξαν ένα συγκρότημα με την ονομασία Lοs Faces. Την ίδια χρονική περίοδο στο Fairfax High School υπήρχαν άλλοι δύο φίλοι που αγαπούσαν τη μουσική. Ήταν οι Hillel Slovak και Jack Irons, οι οποίοι ντύνονταν σαν τους KISS και περνούσαν την ώρα τους ακούγοντας και παίζοντας μουσική. Οι Hillel και Jack έφτιαξαν ένα συγκρότημα με το όνομα "Chain Reaction", που μετονομάστηκε αργότερα σε "Anthym" και μετά σε "What is This?". Οι Anthony και Michael μπήκαν στο συγκρότημα, ο πρώτος τραγουδούσε κι ο δεύτερος έπαιζε μπάσο. Ο Anthony έγραφε ποιήματα και έπαιρνε μαθήματα υποκριτικής και ο Balzary έπαιζε κορνέτα, ενώ τα πρώτα του βήματα στο μπάσο τα έκανε με την βοήθεια του Hillel Slovak. Παράλληλα, οι Hillel και Michael παροτρύνουν τον Kiedis να προσαρμόζει τα ποιήματα που γράφει σε μουσική. Οι Anthony Kiedis, Michael Balzary, Hillel Slovak και Jack Irons (original line-up των Red Hot Chili Peppers) κάνουν τις πρώτες εμφανίσεις τους υπό το όνομα "Tony Flow & the Miraculously Majestic Masters of Mayhem". Επί σκηνής προσθέτουν στοιχεία υποκριτικής και διάφορα άλλα τεχνάσματα (εμφανίζονται γυμνοί με μία κάλτσα στο πέος) καθορίζοντας το προσωπικό τους στυλ.
Κισηριά Φούρνων
Παραπομπές
Κατηγορία:Νησιά του βορειοανατολικού Αιγαίου Κατηγορία:Νομός Σάμου Κατηγορία:Δήμος Φούρνων Κορσεών
Red Hot Chili Peppers
Blood Sugar Sex Magik (1991-1994)
Μετά την εννεάμηνη περιοδεία της μπάντας για το "Mother's Milk", οι RHCP είχαν συνειδητοποιήσει ότι ο επόμενος δίσκος τους θα είναι κι ο σημαντικότερος της δισκογραφίας τους. Στράφηκαν έτσι στον Rick Rubin ζητώντας του να αναλάβει την παραγωγή του 4ou άλμπουμ. Το καλοκαίρι του 1991 ο Rubin βρήκε μια μεγάλη αγροτική κατοικία, τη "The Mansion", στους λόφους του Hollywood στο Λος Άντζελες (το οποίο σύμφωνα με μαρτυρίες ήταν στοιχειωμένο) και αποφάσισε να το ενοικιάσει για την ηχογράφηση του άλμπουμ (αργότερα την αγόρασε και τώρα είναι στούντιο ηχογράφησης). Οι Kiedis, Flea και Frusciante έμειναν εκεί καθ όλη τη διάρκεια ηχογράφησης του άλμπουμ, σχεδόν ένα μήνα, ενώ ο Chad κάθε βράδυ έπαιρνε τη Harley Davidson του και κοιμόταν σπίτι του. Ο Rubin, σε αντίθεση με τους προκατόχους του, δεν περιόριζε καθόλου την κιθάρα του Frusciante και άφησε ελεύθερους τους RHCP να πειραματιστούν και τελικά να δώσουν τον καλύτερό τους εαυτό. Το "Blood Sugar Sex Magik" κυκλοφόρησε στις 24 Σεπτεμβρίου του 1991 από τη δισκογραφική Warner Bros. Το άλμπουμ έκανε πάταγο πουλώντας μόνο στην Αμερική 7 εκατομμύρια αντίτυπα με hits όπως το "Give It Away", που κέρδισε βραβείο Grammy "Best Hard Rock with Vocal" το 1992, και το "Under the Bridge" το οποίο ήταν το πρώτο single της μπάντας που μπήκε στα top 10 charts. Ένα χρόνο αργότερα το "Blood Sugar Sex Magik" ήταν το #3 καλύτερο άλμπουμ στην Αμερική, πουλώντας παγκοσμίως πάνω από 10 εκατομμύρια άλμπουμs. Ο Frusciante άφησε την περιοδεία του "Blood Sugar Sex Magik" στη μέση και έπεσε με τα μούτρα στα ναρκωτικά. Το συγκρότημα ολοκλήρωσε τις εμφανίσεις του με τον κιθαρίστα Arik Marshall που αργότερα αντικαταστάθηκε από τον Jesse Tobias, αλλά κανένας τους δεν ταίριαξε στο συγκρότημα.
Απουσία Frusciante-One Hot Minute (1995-1997)
μικρογραφία|Ο Dave Navarro, κιθαρίστας του συγκροτήματος (1993-1998) Το 1993 ο Dave Navarro μπήκε στο συγκρότημα έπαιξε με τους RHCP στο Woodstock του '94. Όταν η μπάντα, όμως, μπήκε στο studio για την ηχογράφηση του 6ου δίσκου τους, η ασυμβατότητα του Navarro με τα άλλα 3 μέλη ήταν εμφανής. Το "One Hot Minute" κυκλοφόρησε στις 12 Σεπτεμβρίου του 1995 και πέραν του οικείου ήχου funk, punk και jazz είχε metal και psychedelic επιρροές. Οι κριτικές που απέσπασε δεν ήταν τόσο καλές όσο και του Blood Sugar Sex Magik. Παρ' όλα αυτά, το "One Hot Minute" ήταν εμπορική επιτυχία πουλώντας πάνω από 8 εκατομμύρια αντίτυπα, με hits τα "Warped", "Aeroplane" και νέο #1 single τη μπαλάντα "My Friends".
Το 1997 ήταν για τους RHCP "year of nothing" όπως ανέφερε αργότερα ο Flea. Οι Kiedis και Chad παραλίγο να χάσουν τη ζωή τους σε τροχαία ατυχήματα και την μοναδική για το 1997 συναυλία τους στην Ιαπωνία την χτύπησε τυφώνας! Ο Flea ηχογράφησε κάποια solo τα οποία τελικά δεν κυκλοφόρησαν και πήγε περιοδεία με τους "Jane's Addiction" μαζί με τον Dave, ενώ ο Chad βοήθησε τον Navarro σε ένα solo-project που δούλευε. Παράλληλα ο Kiedis έμενε άπραγος αφού ήταν τελειωμένος με τα ναρκωτικά, αλλά προσπαθούσε αφού κάθε τόσο έκανε προσπάθειες απεξάρτησης, παρακολουθώντας διάφορα προγράμματα. Ο Dave όμως εξαρτιόταν όλο και περισσότερο από την ηρωίνη κι έτσι αποφάσισαν ότι θα έπρεπε να αποχωρήσει από το συγκρότημα πριν να είναι αργά για όλη τη μπάντα.
Californication (1998-2000)
Ο Φρουσιάντε στην περίοδο 1992-1998 είχε ηχογραφήσει μερικά solo που δεν γνώρισαν επιτυχία, έχασε όλα του τα λεφτά, πουλώντας ακόμα και τις κιθάρες του για να αγοράσει ναρκωτικά και είχε πολλά προβλήματα υγείας. Εγχειρήσεις του άφησαν μόνιμα σημάδια στα χέρια και στη μύτη. Τον Ιανουάριο του '98 στα πρόθυρα θανάτου, γράφεται σε πρόγραμμα αποτοξίνωσης. Ο Flea πρότεινε στον Kiedis να δεχθούν τον Φρουσιάντε πίσω στο συγκρότημα και κάπου εκεί συνειδητοποίησαν, ότι κάτι τέτοιο θα ήταν ότι καλύτερο για τη μπάντα. Άρχισαν, έτσι, να τον επισκέπτονται στο κέντρο αποτοξίνωσης που βρισκόταν και ένα-δύο μήνες αφότου ο Φρουσιάντε πήρε εξιτήριο, ο Flea του ζήτησε επίσημα να επιστρέψει στους RHCP. Άρχισαν ξανά να παίζουν μαζί και όλα έδειχνα τέλεια. Ο Kiedis αναφερόμενος σε αυτή την περίοδο: "For me that was the defining moment of what would become the next six years of our lives together. That was when I knew that this was the real deal, that the magic was about to happen again." Ο Φρουσιάντε είχε να παίξει πολλά χρόνια, το ταλέντο του όμως δεν άργησε να βγει και πάλι στην επιφάνεια. Το 1998 έκαναν τις πρώτες εμφανίσεις τους, ανάμεσα στις οποίες άνοιξαν μία συναυλία των "Pearl Jam", οι οποίοι τους χάρισαν 20 λεπτά από το δικό τους χρόνο επιπλέον στη σκηνή. Μετά από σχεδόν ένα χρόνο παραγωγής κυκλοφορεί τον Ιούνιο του 1999 το "Californication", το οποίο πουλάει πάνω από 15 εκατομμύρια αντίτυπα και γίνεται το καλύτερο άλμπουμ του συγκροτήματος ως τότε. Από το CD αυτό ξεχώρισαν τα "Otherside", "Californication" και "Scar Tissue". Το τελευταίο κέρδισε το βραβείο Grammy το 2000 σαν "Best Rock Song". Αξιοσημείωτο το γεγονός ότι το τραγούδι "Parallel Universe" μπήκε στα charts χωρίς να έχει κυκλοφορήσει σε μορφή CD single. Στην περιοδεία του "Californication" δίνουν μερικές από τις μεγαλύτερες συναυλίες τους. Αυτή στη Μόσχα με 200.000 το 1999 και στο περιβόητο όσο και αμφιλεγόμενο Woodstock του ίδιου έτους, όπου οι RHCP ερμήνευσαν το "Fire" του Jimi Hendrix (το οποίο είχε τραγουδήσει κι ο ίδιος στο Woodstock) και οι θαυμαστές έβαλαν φωτιά σε ένα συγκρότημα μεγαφώνων στη μέση του συναυλιακού χώρου.
By the Way, Greatest Hits, Slane Castle και Hyde Park (2001-2004)
μικρογραφία|αριστερά|Οι Red Hot Chili Peppers στην By the Way World Tour Η προετοιμασία για το νέο άλμπουμ άρχισε μετά το τέλος της περιοδείας για την προώθηση του Californication (άλμπουμ), μέσα στην άνοιξη του 2001. Όπως και με το "Californication" το γράψιμο των τραγουδιών και οι πρόβες πήραν μέρος στα σπίτια των μελών της μπάντας ή σε στούντιο ηχογράφησης. Πριν να αρχίσουν οι ηχογραφήσεις, η μπάντα επέλεξε παραγωγός να είναι ξανά ο Ρικ Ρούμπιν. Το άλμπουμ πριν την κυκλοφορία του αποτελούνταν από γρήγορα hardcore πανκ τραγούδια, κάτι που ο Ρικ απέρριψε. Ο Τζον ήθελε το άλμπουμ να είχε ήχους από βρετανικό ποπ της δεκαετίας του '80 αναμεμιγμένους με hardcore πανκ. Ο Flea στο μεταξύ ένιωθε σαν παρείσακτος και σκεφτόταν να παραιτηθεί μετά την κυκλοφορία του άλμπουμ κάτι που ευτυχώς δεν έγινε. Το άλμπουμ κυκλοφόρησε στις 9 Ιουλίου του 2002 και ακολούθησε μία δεκαοκτάμηνη περιοδεία με πιο γνωστές στάσεις το Slane Castle και το Hyde Park. Η εμφάνιση τους στο Slane Castle κυκλοφόρησε σε μορφή DVD στις 17 Νοεμβρίου του 2003 (Live at Slane Castle) ενώ οι 3 εμφανίσεις τους στο Hyde Park ηχογραφήθηκαν και κυκλοφόρησαν στις 26 Ιουλίου του 2004 (Live in Hyde Park). Οι τρεις συναυλίες στο Hyde Park είχαν κέρδος πάνω από 17.100.000 δολάρια. Η μπάντα το 2003 για να γιορτάσει τα 20 χρόνια ύπαρξης κυκλοφόρησε το Greatest Hits με δύο νέα τραγούδια, τα Fortune Faded και Save the Population.
Stadium Arcadium (2005-2007)
Το πρώτο single του άλμπουμ, "Dani California", ήταν το single της μπάντας με τις γρηγορότερες πωλήσεις, μπαίνοντας στο νούμερο 1 του Modern Rock chart στις ΗΠΑ, φτάνοντας στο νούμερο 6 του Billboard Hot 100, και φτάνοντας στο νούμερο 2 στο Ηνωμένο Βασίλειο. Η μπάντα άρχισε την περιοδεία του Stadium Arcadium το 2006, ξεκινώντας με promotional συναυλίες στην Ευρώπη με αποκορύφωμα τη δίμηνη περιοδεία στην Ευρώπη οπού ο Τζον Φρουσιάντε συνεργάστηκε με το μελλοντικό κιθαρίστα του συγκροτήματος Josh Klinghoffer. Η παρουσία του Klinghoffer βοήθησε την μπάντα καθώς μπορούσε να ερμηνεύσει πιο πολλά κομμάτια. Η μπάντα πήγε στη Βόρεια Αμερική, στην Ευρώπη, στην Ωκεανία και την Ασία. Εμφανίστηκαν στη Live Earth στο Wembley Stadium του Λονδίνου στις 7 Ιουλίου του 2007. Η μπάντα εμφανίστηκε στα φεστιβάλ Roskilde Festival, Oxegen, Lollapalooza, Coachella Valley Music and Arts Festival, Reading και Leeds. Το Φεβρουάριο του 2007, το Stadium Arcadium κέρδισε 5 Grammy: Best Rock άλμπουμ, Best Rock Song ("Dani California"), Best Rock Performance by a Duo Or μπάντα With Vocal ("Dani California"), Best Boxed Or Special Limited Edition Package, και Best Producer (Rick Rubin). Το Rolling Stone έβαλε το άλμπουμ στα 100 καλύτερα της δεκαετίας, νούμερο 74.
Διάλειμμα και η δεύτερη παραίτηση του Φρουσιάντε (2008-2009)
Μετά το τέλος της Stadium Arcadium tour η μπάντα έκανε ένα διάλειμμα. Το μόνο πράγμα που έκαναν εκείνο το διάστημα ήταν η ηχογράφηση του "Let the Good Times Roll" με την Kim Manning και τον George Clinton για το άλμπουμ George Clinton and His Gangsters of Love. Αυτό θα ήταν το τελευταίο τραγούδι που θα ηχογραφούσε ο Τζον Φρουσιάντε με την μπάντα. Το 2009 παραιτήθηκε.
Το Μάιο του 2009 στο MusiCares η μπάντα πλην του Φρουσιάντε μαζί με τους Ron Wood, Josh Klinghoffer and Ivan Neville έκαναν ένα live υπό το όνομα "The Insects".
Ο Josh Klinghoffer και το I'm with You (2010-2013)
Η μπάντα άρχισε να ηχογραφεί τον δέκατο δίσκο της, τον Σεπτέμβριο του 2010 με παραγωγό τον Rick Rubin. Ο Rubin είπε ότι η μπάντα είχε ηχογραφήσει αρκετό υλικό ώστε να ξανακάνει διπλό άλμπουμ αλλά τελικά αυτό δεν έγινε. Ο Rubin είπε επίσης ότι πονάει το γεγονός ότι δε θα ακουστεί όλο το υλικό, αλλά επισήμανε ότι ήταν πάρα πολύ.
Αρχικά θα επέλεγαν δώδεκα κομμάτια για το άλμπουμ αλλά τελικά επέλεξαν δεκατέσσερα γιατί δεν μπορούσαν να αποφασίσουν. Η ηχογράφηση κράτησε ως το Μάρτη του 2011. Πολλά από τα τραγούδια γράφτηκαν στην περίοδο Οκτώβριος 2009 - Αύγουστος 2010 και από ότι ισχυρίζεται ο Flea τα τραγούδια είναι 60-70. Ο Rubin μίλησε για τον Josh και τη νέα μουσική λέγοντας: "Ο Josh είναι φανταστικός και παίζει με τον Τζον εδώ και χρόνια". "Επίσης ήταν και στην προηγούμενη περιοδεία του συγκροτήματος οπότε είναι μέλος της οικογένειας". "Το στυλ του μοιάζει με του Τζον αλλά έχει διαφορετικό σκοπό, μοιάζει με Red Hot Chili Peppers που δεν έχετε ακούσει ποτέ στη ζωή σας". Τα τραγούδια αυτή τη φορά βρέθηκαν όχι λόγω jam αλλά λόγω της σκέψης και των μουσικών γνώσεων του Flea.
Τον Ιούλιο του 2011 η μπάντα έκανε ένα τρίο εμφανίσεων στην Καλιφόρνια. Ήταν τα πρώτα επίσημα live που έγιναν μετά τον Αύγουστο του 2007 και οι πρώτες επίσημες εμφανίσεις του Josh.
To "I'm with You" κυκλοφόρησε τον Αύγουστο του 2011. Ανέβηκε στο #1 των charts σε 18 χώρες. Στην Ελλάδα έφτασε μέχρι το #3. Πήρε καλές κριτικές. Το "The Adventures of Rain Dance Maggie" κατέρριψε το δικό τους ρεκόρ με τα περισσότερα #1 με το νούμερο τώρα να έχει φτάσει στα 12. Το βίντεο κλιπ σκηνοθετήθηκε από τον Marc Klasfeld, ο οποίος σκηνοθέτησε και τα "Monarchy of Roses και "Brendan's Death Song". Το "Look Around" σκηνοθετήθηκε από τον Robert Hales.
Η περιοδεία άρχισε στις 11 Σεπτεμβρίου 2011. Η μπάντα ήταν υποψήφια για 2 βραβεία στα MTV Europe Music Awards (Best Rock Band και Best Live Artist). Επίσης ήταν υποψήφια για Best Band στα 2012 People's Choice Awards. Η μπάντα επίσης ήταν υποψήφια για Grammy καλύτερου rock άλμπουμ.
Η μπάντα εκείνη την περίοδο κυκλοφόρησε τα 2011 Live EP και το Rock & Roll Hall of Fame Covers EP. Η μπάντα επίσης έχει κάθε συναυλία της περιοδείας διαθέσιμη για κατέβασμα στην ιστοσελίδα της. Η μπάντα αποφάσισε επίσης να κυκλοφορήσει μερικά από τα τραγούδια που δεν κατάφεραν να μπουν στο "I'm with You" ανά περιόδους με το όνομα "I'm With You Sessions".
Η μπάντα μπήκε στο Forbes' World’s 25 Highest-Paid Musicians for 2012 στο νούμερο 19 με $39 εκατομμύρια. Η περιοδεία έβγαλε 33,911,873 δολάρια και πήρε τη 15η θέση στο Top 25 Tours του Billboard.
Είσοδος στο Rock & Roll Hall of Fame (2012)
Η μπάντα μπήκε στο Rock and Roll Hall of Fame στις 14 Απριλίου του 2012. Τους έκανε την εισαγωγή ο κωμικός ηθοποιός, Κρις Ροκ, ο οποίος είναι ένας παλιός φίλος και θαυμαστής του συγκροτήματος (σκηνοθέτης του Hump de Bump). Το line-up ήταν ο Kiedis, ο Flea, ο Smith, ο Klinghoffer, ο Φρουσιάντε, ο Slovak, ο Irons και ο Martinez. Παρά την ηχογράφηση ενός άλμπουμ με το συγκρότημα, ο Dave Navarro και ο Jack Sherman ήταν τα μόνα δύο πρώην μέλη της μπάντας (όσοι συμμετείχαν σε ηχογράφηση άλμπουμ) που δεν εγκαταστάθηκαν για άγνωστους λόγους. Στα 32 του, ο Klinghoffer ήταν ο νεότερος καλλιτέχνης που εγκαταστάθηκε στο Rock & Roll Hall of Fame ξεπερνώντας τον Stevie Wonder, ο οποίος ήταν 38 κατά το χρόνο της εισαγωγής του. Ο Φρουσιάντε δεν παρέστη στην τελετή. Ο Smith είπε: "Τον ρωτήσαμε, αλλά είπε:" «Δεν νιώθω άνετα με αυτό, αλλά καλή τύχη και ευχαριστώ που με καλέσατε.» Έπαιξαν τέσσερα τραγούδια, συμπεριλαμβανομένου του "By the Way", "The Adventures of Rain Dance Maggie" και "Give It Away", το οποίο περιελάμβανε τους Irons και Martinez στα ντραμς. Ήταν η πρώτη φορά που οι Kiedis και Flea είχαν παίξει με τον Irons σε 24 χρόνια και με τον Martinez σε 26 χρόνια. Για να τελειώσουν την τελετή, το συγκρότημα ενώθηκε με τους George Clinton, Slash, Billie Joe Armstrong, Tre Cool, Ronnie Wood και Kenney Jones για το "Higher Ground". Στις 15 Απριλίου, η ημερομηνία μετά από την εισαγωγή στο Rock & Roll Hall of Fame έκαναν μια δωρεάν συναυλία στο κέντρο του Κλίβελαντ του Οχάιο για την υποστήριξη της εκστρατείας επανεκλογής του προέδρου Μπαράκ Ομπάμα. Για τον εορτασμό της εισαγωγής της μπάντας στο Rock and Hall Roll of Fame, οι Red Hot Chili Peppers κυκλοφόρησε ένα iTunes EP, με τίτλο Rock & Roll Hall of Fame Covers EP, την 1η Μαΐου του 2012.
Η προετοιμασία, η κυκλοφορία του The Getaway και η επακόλουθη περιοδεία (2013-2018)
Ο Chad Smith αποκάλυψε ότι το "I'm with You tour" θα τελειώσει τον Απρίλιο του 2013 και μετά την περιοδεία η μπάντα θα κάνει ένα μικρό διάλειμμα πριν αρχίσει να γράφει νέα τραγούδια, τα οποία θα προετοιμάσουν στα μέσα του 2013. Ο Smith αναφέρει "Ανακτήσαμε ενέργεια και ο Josh Klinghoffer παίζει όλο και καλύτερα κάθε μέρα και τώρα νιώθουμε πιο κοντά σαν μπάντα, προφανώς λόγω χρόνου και τραγουδιών." Ο Chad απάντησε σε ένα φαν στο twitter: "Σκέφτεστε να κάνετε καινούριο άλμπουμ;" "Θα αρχίσουμε να γράφουμε νέα τραγούδια τον Σεπτέμβριο".
Τον Μάιο του 2013 η μπάντα έπαιξε για τον Δαλάι Λάμα στο Πόρτλαντ του Όρεγκον.
Ο Josh Klinghoffer αποκάλυψε τον Ιούλιο του 2013 ότι τελικά οι προετοιμασίες για το νέο άλμπουμ θα αρχίσουν μέσα στο 2014 αφού ο Flea επικεντρώνεται στο άλλο του συγκρότημα "Atoms for Peace".
Την Κυριακή 2 Φεβρουαρίου οι Red Hot Chili Peppers ερμήνευσαν το "Give It Away", συνοδευόμενοι από τον Μπρούνο Μαρς, στο ημίχρονο του τελικού του Super Bowl XLVIII, στον αγώνα μεταξύ των Σιάτλ Σίχοκς (43) και των Ντένβερ Μπρόνκος (8).
Την ημέρα μετά τον τελικό του Super Bowl η μπάντα άρχισε να προετοιμάζει το νέο της άλμπουμ.
Το 2016 η μπάντα κυκλοφόρησε το The Getaway με παραγωγό τον Danger Mouse και ακολούθησε σχετική περιοδεία μέχρι τον Δεκέμβριο του 2017. Το 2018 το συγκρότημα εμφανίστηκε στο φεστιβάλ Lollapalooza για 3 συναυλίες σε χώρες της νότιας Αμερικής.
Η επιστροφή του John Frusciante (2019-σήμερα)
Τον Δεκέμβριο του 2019 και έπειτα από μερικές live εμφανίσεις (μεταξύ αυτών και μία στις πυραμίδες της Αιγύπτου) ο Josh Klinghoffer αποχώρησε από το συγκρότημα έπειτα από πρόταση του John Frusciante για επιστροφή στην μπάντα. Τον Φεβρουάριο του 2020 οι Peppers έδωσαν την πρώτη τους συναυλία με κιθαρίστα τον Frusciante έπειτα από 10 χρόνια απουσίας.
Σε συνέντευξή του ο ντράμερ Chad Smith επιβεβαίωσε τις φήμες για την ηχογράφηση νέου δίσκου.
Μέλη
Περιοδεύοντα μέλη
Εξωτερικοί σύνδεσμοι
Κατηγορία:Αμερικανικά rock συγκροτήματα Κατηγορία:Συγκροτήματα της εναλλακτικής ροκ  Κατηγορία:Βραβευμένοι με Brit Κατηγορία:Βραβευμένοι με Grammy Κατηγορία:Νικητές Kerrang! Awards Κατηγορία:Μουσικά συγκροτήματα από το Λος Άντζελες
Ιωάννης Ηπίτης
Ο Ιωάννης Ηπίτης (Αθήνα, 1867 - 20 Σεπτεμβρίου 1956) ήταν Έλληνας αξιωματικός του Πολεμικού Ναυτικού και συγγραφέας. Υπηρέτησε ως Αρχηγός του Γενικού Επιτελείου Ναυτικού από το 1920 ως το 1921. Ήταν γιος του στρατιωτικού Θεοδώρου Ηπίτου και εγγονός του ιατρού Πέτρου Ηπίτου.
Βιογραφία
Εισήχθη στη νεοσύστατη Σχολή Ναυτικών Δοκίμων σε ηλικία 19 χρονών. Αποφοίτησε από τη σχολή του με το βαθμό του σημαιοφόρου το 1888. Σταδιοδρόμησε στο Πολεμικό Ναυτικό και ήταν κυβερνήτης αντιτορπιλικών και θωρηκτού στη διάρκεια των Βαλκανικών Πολέμων. Δίδαξε το μάθημα της Ηλεκτρολογίας στη Σχολή Δοκίμων (επί 4 χρόνια) και στη Σχολή Υποπλοιάρχων (επί 2 χρόνια).
Κατά την υπηρεσιακή κυβέρνηση του Ιωάννη Θεοτόκη υπηρέτησε ως υφυπουργός Ναυτικών.
Έπειτα από την αποστράτευσή του έγινε διευθυντής της Ελληνικής Θαλασσίας Ενώσεως.
Ανεμοδαρμένα Ύψη (αποσαφήνιση)
Ο όρος Ανεμοδαρμένα Ύψη μπορεί να αναφέρεται στα:
Ιωάννης Ηπίτης
Βιογραφία
Εκτός από τα έργα του για την ηλεκτρολογία και τις τορπίλες, μαζί με τον αδελφό του Αντώνιο, ήταν συνεργάτης στο Γαλλοελληνικό και Ελληνογαλλικό Λεξικό.
Πηγές
Κατηγορία:Αρχηγοί Γενικού Επιτελείου Ναυτικού (Ελλάδα) Κατηγορία:Έλληνες υφυπουργοί Ναυτικών
Φρυγανοτσίχλονο
Φωλιάζει στο έδαφος σε περιοχές με αραιή υποτυπώδη βλάστηση και γεννάει από τέσσερα με έξι αυγά. Η διατροφή του αποτελείται από σπόρους, ενώ τα νεαρά τρέφονται και με έντομα. Το αρσενικό έχει γκρι κεφάλι και ραβδώσεις στη ράχη Η κοιλιακή του χώρα είναι πορτοκαλί και το ράμφος του ροζ χρώματος. Τα θηλυκά και οι νεοσσοί έχουν λιγότερες ραβδώσεις.
Εξωτερικοί σύνδεσμοι
Κατηγορία:Εμπεριζίδες Κατηγορία:Πτηνά της Ελλάδας
Λιμένας του Ελευθερίου
Το λιμάνι ευρισκόταν στο νότιο τμήμα της χερσονήσου πάνω στην οποία η πόλη ήταν χτισμένη, με κατεύθυνση προς την Θάλασσα του Μαρμαρά. Τα υπόλοιπα λιμάνια της πόλης ήσαν ο Λιμένας του Ιουλιανού και ο μικρός λιμένας του ανακτόρου του Βουκολέοντα, επίσης επί της νότιας ακτής, καθώς και οι λιμένες των Νεωρίων και του Προσφόριου στο βόρειο τμήμα. Ο λιμένας ανεγέρθηκε κατά τα τέλη του 4ου αιώνα, στην διάρκεια της βασιλείας του Θεοδοσίου Α΄, ενώ αποτέλεσε το σημαντικότερο κέντρο εμπορίου της πόλης κατά την Ύστερη Αρχαιότητα. Η περιοχή αργότερα μετατράπηκε σε αγροτικές γαίες, λόγω των επιπτώσεων της διάβρωσης και των προσχώσεων. Κατά την οθωμανική περίοδο, η περιοχή κατοικήθηκε.
Τον Νοέμβριο του 2005, εργάτες του Σχεδίου Διάβασης του Βοσπόρου ανακάλυψαν επικαλυμμένα με ιλύ κατάλοιπα του λιμένα. Ανασκαφές αποκάλυψαν την ύπαρξη και την ακριβή θέση τού, χρονολογούμενου από τον 4ο αιώνα, Λιμένα του Θεοδοσίου. Εκεί, αρχαιολόγοι ανέσκαψαν κατάλοιπα των τειχών της πόλης από την εποχή του Κωνσταντίνου Α΄, καθώς και τα κατάλοιπα άνω των 35 Βυζαντινών πλοίων χρονολογούμενων από τον 7ο έως τον 10ο αιώνα, συμπεριλαμβανομένου αριθμού Βυζαντινών γαλερών, κατάλοιπα των οποίων ουδέποτε είχαν ανευρεθεί παλαιότερα. Επίσης, οι ανασκαφές αποκάλυψαν την αρχαιότερη ένδειξη κατοίκησης της Κωνσταντινούπολης, καθώς ανευρέθησαν χειροποίητα αντικείμενα, μεταξύ των οποίων αμφορείς, όστρακα, όστρεα, τμήματα οστών, σκελετοί αλόγων, καθώς και εννέα ανθρώπινοι σκελετοί οι οποίοι ανευρέθησαν εντός ενός σάκου, με την χρονολογία τους να ανάγεται στο 6.000 π.Χ.
Εξωτερικοί Σύνδεσμοι
Κατηγορία:Αρχαιολογικοί τόποι στην Περιοχή του Μαρμαρά Κατηγορία:Ενάλια αρχαιολογία Κατηγορία:Βυζαντινό ναυτικό Κατηγορία:Λιμένες της Βυζαντινής Κωνσταντινούπολης
Καμπάνι (Ερώ)
Η Καμπάνι (γαλλικά: Campagne, οξιτανικά: Campanha) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί της είναι γνωστοί ως Καμπανιόλ (γαλλικά: Campagnols).
Εξωτερικοί σύνδεσμοι
Κατηγορία:Κοινότητες του Ερώ
Αλέξιος Πάλλης
Ο Αλέξιος Πάλλης (1809 - 1885) ήταν Έλληνας καθηγητής Πανεπιστημίου του 19ου αιώνα.
Βιογραφικά στοιχεία
Γεννήθηκε στα Γιάννενα το 1809. Σπούδασε ιατρική στην Πίζα και στην Φλωρεντία. Επέστρεψε στην Ελλάδα το 1832 και διορίστηκε νομοϊατρός Ευβοίας. Δύο χρόνια αργότερα, όταν ιδρύθηκε το Οθώνειο Πανεπιστήμιο ήρθε στην Αθήνα διορισμένος καθηγητής της Ιατροδικαστικής.
Δίδαξε επί σαραντατέσσερα συνεχή χρόνια. Απεβίωσε τον Φεβρουάριο του 1885.
Συγγραφικό έργο
Ο Πάλλης υπήρξε και συγγραφέας. Τα σπουδαιότερα από τα συγγράμματά του είναι:
Πηγές
Κατηγορία:Έλληνες πανεπιστημιακοί
Sports Interactive
Η Sports Interactive είναι βρετανική εταιρεία προγραμματισμού βιντεοπαιχνιδιών με έδρα το Λονδίνο, γνωστή για τη σειρά Football Manager. Ιδρύθηκε από τους αδελφούς Όλιβερ και Πολ Κόλιερ τον Ιούλιο του 1994 και αγοράστηκε από την ιαπωνική εταιρεία ανάπτυξης βιντεοπαιχνιδιών Sega το 2006. Η Sports Interactive είναι πλέον μέρος του Sega West, το οποίο περιλαμβάνει επίσης τις Creative Assembly, Relic Entertainment και Amplitude Studios. Εκτός από το Football Manager, το στούντιο έχει επίσης δημιουργήσει μια σειρά από άλλες προσομοιώσεις διαχείρισης αθλημάτων, όπως το NHL Eastside Hockey Manager και το Championship Manager Quiz και είναι ο πρώην προγραμματιστής του Championship Manager.
Ιστορία
Το 2003, η Sports Interactive σταμάτησε τη συνεργασία με την πρώην εκδότρια Eidos Interactive και υπέγραψε συμφωνία με τη Sega για να συνεχίσει το κορυφαίο αθλητικό franchise με το νέο όνομα, Football Manager. Μετά τη διάσπαση και τα δύο μέρη κράτησαν τη διανοητική τους ιδιοκτησία. Η Sports Interactive τήρησε τον βασικό κωδικό, τη βάση δεδομένων του παιχνιδιού και τον προγραμματισμό του παιχνιδιού, ενώ η Eidos διατηρούσε τα δικαιώματα στο franchise Championship Manager.
Στις 28 Ιουνίου 2012, ο Μάιλς Τζέικομπσον και ο Ίαν Λίγινγκστοουν αποκάλυψαν γιατί χώρισαν από την Eidos Interactive και εντάχθηκαν στη Sega. Σε μια συνομιλία με το GameHorizon, ο Τζέικομπσον πίστευε ότι η Beautiful Game Studios ανέλαβε να αναλάβει το Championship Manager, ενώ ο Λίγινγκστοουν πίστευε ότι η Eidos Interactive έφερε τη Beautiful Game Studios για να προστατεύσει την εταιρεία σε περίπτωση που το Sports Interactive αποχωρούσε από τη συμφωνία. Ο Τζέικομπσον σχολίασε, λέγοντας: «Είμαι βέβαιος ότι υπάρχουν δύο πλευρές σε αυτήν την ιστορία, εκείνη τη στιγμή ένιωθα ότι υπήρχε έλλειψη σεβασμού που κάναμε για τη δουλειά μας από την Eidos. Φαινόταν να υπάρχει μια στάση εκείνη την εποχή στη βιομηχανία ότι ο καθένας θα μπορούσε να κάνει παιχνίδια». Συνέχισε λέγοντας, «Η Eidos ήθελε περισσότερο έλεγχο. Εμείς θέλαμε περισσότερο έλεγχο. Ζητήσαμε υψηλά δικαιώματα. Η Eidos δημιούργησε τη Beautiful Game Studios εννέα μήνες πριν από την έναρξη του Championship Manager 4. Μου είπαν ότι η BGS έκανε ένα παιχνίδι πλατφόρμας. Νόμιζα ότι ο αριθμός μας είχε αυξηθεί».
Στη συνέχεια επεκτάθηκε περαιτέρω λέγοντας: «Πήγα για κάρι με τον Διευθύνοντα Σύμβουλο της Sega στην Ιαπωνία και την Ευρώπη και μου έκανε μια προσφορά σε μια χαρτοπετσέτα, όπου συνέχισα να τους λέω ότι δεν ήμασταν προς πώληση. Τους είπα ότι θα έπρεπε να διπλασιάσουν την προσφορά για να το συζητήσω ακόμη και με τον Πολ και τον Όλιβερ Κολίερ».
Στις 4 Απριλίου 2006, ανακοινώθηκε ότι η Sega Holdings Europe Ltd, εταιρεία χαρτοφυλακίου για τους εκδότες της Sports Interactive, Sega, είχε αποκτήσει τη Sports Interactive. Όταν η Sega απέκτησε την εταιρεία, είχε 34 υπαλλήλους. Από τον Φεβρουάριο του 2018, η Sports Interactive προσέλαβε 115 μέλη προσωπικού.
Εξωτερικοί σύνδεσμοι
Κατηγορία:Εταιρείες ανάπτυξης βιντεοπαιχνιδιών Κατηγορία:Εταιρείες βιντεοπαιχνιδιών του Ηνωμένου Βασιλείου Κατηγορία:Εταιρείες με έδρα το Λονδίνο
Καθεδρικός Ναός Αγίου Βασιλείου (Μόσχα)
Ο Καθεδρικός Ναός της Αγίας Σκέπης της Υπεραγίας Θεοτόκου επί της τάφρου (ρωσικά: Собор Василия Блаженного, επίσημη ονομασία: Собор Покрова пресвятой Богородицы, что на Рву) πιο γνωστός ως Καθεδρικός Ναός του Αγίου Βασιλείου του Ευλογημένου ή Καθεδρικός του Αγίου Βασιλείου, είναι μια εκκλησία με πολλούς κρομμυοειδείς τρούλους, η οποία βρίσκεται στην Κόκκινη Πλατεία της Μόσχας και είναι το σύμβολό της.
Την ανέγερση του Καθεδρικού Ναού ζήτησε ο Τσάρος Ιβάν Δ΄ ο Τρομερός και κτίστηκε μεταξύ των ετών 1555 και 1561 σε ανάμνηση της κατάκτησης του Χανάτου του Καζάν που έγινε στις αρχές Οκτωβρίου του 1552, ακριβώς την ημέρα κατά την οποία η ορθόδοξη εκκλησία γιορτάζει την Αγία Σκέπη της Υπεραγίας Θεοτόκου. Το 1588 ο Τσάρος Φιοντόρ Α΄ ο Κωδωνοκρούστης προσέθεσε ένα παρεκκλήσιο στην ανατολική πλευρά του ναού, πάνω από τον τάφο του Αγίου Βασιλείου του διά Χριστόν σαλού (Василий Блаженный), από τον οποίο πήρε ολόκληρος ο Καθεδρικός Ναός το όνομά του.
thumb|left|220px|Κοντινή άποψη του Ναού Ο Ναός βρίσκεται στο νοτιοανατολικό άκρο της Κόκκινης Πλατείας, ακριβώς απέναντι από το Κρεμλίνο. Δεν είναι ιδιαίτερα μεγάλος και αποτελείται από εννέα παρεκκλήσια, κτισμένα γύρω από ένα κεντρικό κτίριο. Η αρχική ιδέα ήταν το κάθε παρεκκλήσιο να αφιερωθεί σε άγιο, στην ημέρα μνήμης του οποίου ο Τσάρος πέτυχε στρατιωτική νίκη. Οι χαρακτηριστικοί κρεμμυδόσχημοι τρούλοι του ακολουθούν την παραδοσιακή ρωσική ναοδομία και σε συνδυασμό με την πολυχρωμία τους διαμορφώνεται το τελικό εντυπωσιακό σύνολο. Ο θρύλος λέει ότι ο Ιβάν ο Τρομερός τύφλωσε τον αρχιτέκτονα Ποστνίκ Γιάκοβλεφ, μόλις τελείωσε ο Ναός, για να τον εμποδίσει να ξανακτίσει κάτι τόσο εντυπωσιακό.
Σε έναν κήπο μπροστά στο Ναό βρίσκεται ένα μπρούτζινο άγαλμα προς τιμήν των Ντμίτρι Ποζάρσκι και Κουζμά Μίνιν, εθελοντών στην αντίσταση ενάντια στους εισβολείς Πολωνούς στα τέλη του 16ου και αρχές του 17ου αιώνα. Αρχικά το άγαλμα είχε στηθεί στο κέντρο της Κόκκινης Πλατείας, αλλά η σοβιετική Κυβέρνηση θεώρησε ότι εμπόδιζε τις μεγαλειώδεις στρατιωτικές παρελάσεις και το μετακίνησε μπροστά στο Ναό το 1936.
Ο Καθεδρικός Ναός του Αγίου Βασιλείου δεν πρέπει να συγχέεται με το Κρεμλίνο. Βρίσκεται ακριβώς δίπλα του, αλλά δεν αποτελεί κατά κανένα τρόπο συνέχειά του ή τμήμα του.
Μακρονήσι Φούρνων
Το Μακρονήσι ή Μακρύ ή Μακρονησάκι  είναι ακατοίκητη νησίδα του συμπλέγματος των Φούρνων Ικαρίας η οποία βρίσκεται νότια των Φούρνων. Η έκτασή της είναι 0,647 τ.χλμ. Ως οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Φούρνων του δήμου Φούρνων Κορσεών και σύμφωνα με την απογραφή του 2011 δεν κατοικείται.
Βεσπασιανός
Ο Τίτος Φλάβιος Βεσπασιανός (Titus Flavius Vespasianus, 17 Νοεμβρίου 9 - 23 Ιουνίου 79 μ.Χ.), από το Γένος των Φλαβίων γνωστός απλά ως Βεσπασιανός, ήταν ο 9ος αυτοκράτορας της Ρωμαϊκής Αυτοκρατορίας, καθώς και ο ιδρυτής της δυναστείας των Φλαβίων. Ήταν γνωστός για πολλά δημόσια έργα τα οποία δημιούργησε.
Περίληψη
Ο Βεσπασιανός γεννήθηκε στις 17 Νοεμβρίου του 9 μ.Χ. στη Φαλακρίνα (Falacrina) της περιοχής των Σαβίνων. Είχε τρία αδέλφια, ωστόσο το μεγαλύτερο από αυτά, το οποίο ήταν κορίτσι, πέθανε στη γέννα. Η πολιτική του σταδιοδρομία ξεκίνησε το 37, όταν εξελέγη κοσμήτορας στη Κρήτη και στην Κυρηναϊκή, ενώ το 39 εξελέγη πραίτορας, την περίοδο που αυτοκράτορας ήταν ο Καλιγούλας. Αργότερα εξελέγη ύπατος στη Γερμανία. Το 69, ο Βεσπασιανός έγινε αυτοκράτορας της Ρωμαϊκής Αυτοκρατορίας. Κατά τη διάρκεια της βασιλείας του δημιούργησε πολλά κτήρια, όπως το Κολοσσαίο και το Φόρουμ, καθώς και επέβαλλε φόρο για την ούρηση. Πέθανε το 79, ωστόσο τα αίτια του θανάτου του αμφισβητούνται.Ήταν πολέμιος του χριστιανισμού.
Οικογένεια
Νυμφεύτηκε πρώτα τη Δομιτίλλα την Πρεσβύτερη, κόρη του Φλαβίου Λιβεράλη νομικού και ταμία (quaestor) από την τάξη των ιππέων και είχε τέκνα:
Εξωτερικοί σύνδεσμοι
Κατηγορία:Ρωμαίοι Αυτοκράτορες Κατηγορία:Φλάβιοι
Κωνσταντίνος Κωνιωτάκης
Ο Κωνσταντίνος Κωνιωτάκης του Εμμανουήλ (Ηράκλειο, 1916 - 13 Αυγούστου 1991) ήταν Έλληνας στρατιωτικός και πολιτικός, ο οποίος χρημάτισε βουλευτής Ηρακλείου από το 1963 ως το 1967 και από το 1974 ως το 1977.
Βιογραφία
Σπούδασε στη Σχολή Ικάρων και εν συνεχεία στη Σχολή Επιτελών στο Ηνωμένο Βασίλειο.
Το 1936 ήταν Υποσμηναγός και έφτασε στο βαθμό του Πτεράρχου. Διετέλεσε εκπρόσωπος της Ελλάδας στο ΝΑΤΟ και επίσης υπαρχηγός του ΓΕΑ.
Εντάχθηκε στην Ένωση Κέντρου, με την οποία εξελέγη βουλευτής στις εκλογές του 1963 και του 1964. Εξελέγη βουλευτής στις πρώτες εκλογές μετά τη Μεταπολίτευση με την Ένωση Κέντρου-Νέες Δυνάμεις συγκεντρώνοντας 8.786 ψήφους. Παρέμεινε βουλευτής ως το 1977, οπότε το κόμμα ήδη είχε μετονομαστεί σε ΕΔΗΚ.
Το 1981 εντάχθηκε στη Νέα Δημοκρατία. Έγραψε το έργο "20 χρόνια ενεργού παρουσίας στην πολιτική". Πέθανε το 1991 και κηδεύτηκε στο Α΄ Νεκροταφείο.
Παραπομπές
Κατηγορία:Βουλευτές εκλεγμένοι με την Ένωση Κέντρου Κατηγορία:Βουλευτές Ηρακλείου Κατηγορία:Έλληνες αξιωματικοί της Πολεμικής Αεροπορίας Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις
Έξοδος του Μεσολογγίου
μικρογραφία|Εδώ έγινε το τελευταίο συμβούλιο των πολιορκημένων του Μεσολογγίου στο οποίο αποφασίστηκε η Ηρωική Έξοδος. μικρογραφία|Κήπος των Ηρώων, Μεσολόγγι. μικρογραφία|Ανδριάντας του Επισκόπου Ιωσήφ Ρωγών στη θέση Ανεμόμυλος, Μεσολόγγι. Φιλοτεχνήθηκε από τον γλύπτη Ευάγγελο Τύμπα. Έξοδος του Μεσολογγίου ή κατά ορισμένους συγγραφείς Ολοκαύτωμα του Μεσολογγίου αναφέρεται στην έξοδο που πραγματοποίησαν οι πολιορκημένοι στρατιώτες και άμαχοι του Μεσολογγίου, όταν οι δυνατότητες συνέχισης της άμυνας απέναντι στα τουρκικά και αιγυπτιακά στρατεύματα είχαν χαθεί, λόγω εξάντλησης των τροφίμων. Το γεγονός συνέβη την νύχτα μεταξύ 10ης και 11ης Απριλίου 1826, κατά τη διάρκεια της Επανάστασης του 1821.
Προοίμιο
Το Μεσολόγγι επαναστάτησε στις 20 Μαΐου του 1821. Η σημασία της θέσης έγινε γρήγορα αντιληπτή από την τοπική ηγεσία της επανάστασης. Στην πόλη πραγματοποιήθηκε η συνέλευση της Δυτικής Ελλάδας και στη συνέχεια έγινε έδρα της διοίκησης της Δυτικής Ελλάδας, που έφερε την ονομασία Οργανισμός της Δυτικής Χέρσου Ελλάδας.
Το 1822 η πόλη πολιορκήθηκε για πρώτη φορά από τα στρατεύματα του Κιουταχή που είχε νικήσει τους Έλληνες στο Πέτα, και του Ομέρ Βρυώνη που είχε ολοκληρώσει την υποταγή του Σουλίου. Μετά από δύο μήνες οι Τούρκοι έλυσαν την πολιορκία έχοντας υποστεί σοβαρές απώλειες. Την επόμενη χρονιά ένα νέο τουρκικό στράτευμα με επικεφαλής τον Μουσταή πασά κατευθύνθηκε προς το Μεσολόγγι αλλά αναλώθηκε ανεπιτυχώς στην πολιορκία του γειτονικού Αιτωλικού. Οι Τούρκοι μετά την αποτυχία να καταλάβουν το Αιτωλικό εγκατέλειψαν το σχέδιο επίθεσης στο Μεσολόγγι και αποχώρησαν.
Η πολιορκία και η έξοδος
Εν τω μεταξύ, ο Σουλτάνος προβλέποντας ορθά ότι η πολιορκία θα ήταν χρονοβόρα και βάσει του ότι οι Ευρωπαϊκές Αυλές, πιεζόμενες από το φιλελληνικό κίνημα των λαών τους, είχαν αρχίσει να αναγνωρίζουν την ύπαρξη ελληνικού ζητήματος, θέλησε να ενισχύσει τον αποκλεισμό της πόλης με επιπλέον δυνάμεις και του Ιμπραήμ, παρά το ότι κάτι τέτοιο δεν προβλεπόταν στην αρχική του συμφωνία με τον Αιγύπτιο στρατάρχη. Στις αρχές του Οκτώβριου 1825 κατέπλευσαν στην Αλεξάνδρεια ναυτικές μοίρες όλων των Οθωμανών συμμάχων, συνολικής δύναμης 145 πλοίων, που αποτελούνταν από τούρκικα, αιγυπτιακά, αλγερινά, τριπολίτικα μεταγωγικά και πολεμικά σκάφη, ενώ υπήρχαν και αρκετά υπό διάφορες ευρωπαϊκές σημαίες. Παράλληλα, στην πόλη αυτή συγκεντρώθηκαν 8.000 Άραβες πεζοί, 1.200 ιππείς καθώς και περίπου 800 άτακτοι τούρκοι που εκγυμνάζονταν υπό την επίβλεψη Γάλλων στρατηγών, ενώ μεγάλες ποσότητες τροφίμων και πολεμοφοδίων είχαν επίσης φτάσει από τους Γαλλικούς λιμένες. Με όλες αυτές τις δυνάμεις, ο Ιμπραήμ σκόπευε τόσο στην καθυπόταξη ολόκληρης της Πελοποννήσου όσο και στην άλωση του Μεσολογγίου.
Με την άφιξη του νέου ισχυρού στρατεύματος η πολιορκία ξανάρχισε σφοδρότερη. Παρόλα αυτά μέχρι τον Φεβρουάριο του 1826 οι Τούρκοι δεν είχαν σημειώσει καμία επιτυχία. Ο Ανδρέας Μιαούλης με τον στόλο του κατάφερνε να ανεφοδιάζει το Μεσολόγγι και η άμυνα των πολιορκημένων παρέμενε ισχυρή.
Από τον Μάρτιο όμως η κατάσταση άρχισε να αλλάζει με κατάληψη από τους Τούρκους στρατηγικών νησίδων της λιμνοθάλασσας, όπως το Βασιλάδι και ο Ντολμάς. Οι Έλληνες κατάφεραν να διατηρήσουν τον έλεγχο της νησίδας Κλείσοβα μετά από μία σφοδρή μάχη, στην οποία τα στρατεύματα του Ιμπραήμ είχαν πολύ βαριές απώλειες. Όμως η δυνατότητα του ελληνικού στόλου να ανεφοδιάσει την πόλη είχε καταστεί αδύνατη, με αποτέλεσμα οι αμυνόμενοι να βρεθούν σε δυσχερέστατη θέση. Η κατάσταση στην πόλη έγινε δραματική και η πείνα άρχισε να θερίζει τους κατοίκους. Μπροστά σε αυτή την κατάσταση το συμβούλιο των οπλαρχηγών και προκρίτων της πόλης πήρε την απόφαση για την έξοδο των κατοίκων από το Μεσολόγγι. Η έξοδος ορίστηκε για την νύχτα του Σαββάτου του Λαζάρου με ξημερώματα Κυριακής των Βαΐων, μεταξύ 10ης και 11ης Απριλίου 1826. Το σχέδιο της εξόδου πιθανότατα προδόθηκε, μάλλον από αυτόμολο ξένο, με αποτέλεσμα οι τουρκοαιγύπτιοι να απαντήσουν με σφοδρή επίθεση που συνοδεύτηκε από σφαγή. Χιλιάδες Έλληνες σφαγιάστηκαν ή αιχμαλωτίστηκαν και μόνο 1.500 κατάφεραν να διασωθούν. Περισσότερη αξιόπιστη για την καταγραφή των απωλειών της εξόδου είναι η άποψη του Τζορτζ Φίνλεϊ, ο οποίος υπολογίζει σε περίπου 4.000 τους πεσόντες, σε 3.000 τους αιχμαλωτισθέντες, ενώ αναφέρεται σε 2.000 διασωθέντες. Μεταξύ εκείνων που σώθηκαν ήταν ο Ιταλός φιλέλληνας Ιακομούτσι, που προηγούμενα είχε καταφέρει να αποκρούσει την οθωμανική επίθεση εναντίον της νήσου Βασιλάδι, μία από τις πολλές της λιμνοθάλασσας.
Χάρις στον Κασομούλη γνωρίζουμε την εσωτερική ιστορία της πολιορκίας.
Η Στάση του Γεώργιου Καραϊσκάκη
Ερωτηματικά διατυπώνουν οι ιστορικοί σχετικά με το ρόλο του (ασθενούς) Καραϊσκάκη, την ημέρα της εξόδου. Σύμφωνα με τον Κασομούλη, ο οπλαρχηγός υποδέχτηκε κλινήρης στη σκηνή του στο ελληνικό στρατόπεδο στη Δερβέκιστα (48 χλμ. μακριά από το Μεσολόγγι) τους διασωθέντες του σώματος του Δημήτριου Μακρή, με ειρωνική διάθεση, για να δεχτεί την άμεση και οργισμένη απάντηση του δεύτερου.
Συνέπειες και απόηχος
Η πτώση του Μεσολογγίου οδήγησε σε διάλυση της τρίτης εθνοσυνέλευσης της Επιδαύρου του 1826 και στην παραίτηση της κυβέρνησης Κουντουριώτη. Στο εξωτερικό αναθέρμανε το φιλελληνικό κίνημα και επιτάχυνε τις διαδικασίες για επίτευξη συμφωνίας μεταξύ των μεγάλων δυνάμεων για την τελική λύση του ελληνικού ζητήματος. Σύμφωνα με τον Αμερικανό φιλέλληνα Σάμιουελ Γκρίντλεϊ Χάου, η πτώση της "ιεράς πόλεως" αποτέλεσε την "ενοχοποιητική απόδειξη της εγωϊστικής αδιαφορίας του χριστιανικού κόσμου". Κατά μία φήμη, λέγεται ότι η πτώση της πόλης και οι δραματικές συνθήκες κάτω από τις οποίες εκτυλίχθηκε, που έγιναν γνωστές στη Δύση και προκάλεσαν έντονη συγκίνηση στην Ευρωπαϊκή κοινή γνώμη, ήταν η αφορμή που προκάλεσε την άρνηση του καγκελάριου της Αυστρίας Μέτερνιχ να συμφωνήσει σε απαίτηση του σουλτάνου την ελληνική επανάσταση να καταστείλουν στρατεύματα της "Ιεράς Συμμαχίας". Ο Μέτερνιχ, φέρεται να έδωσε την απάντηση "Τώρα πια, μετά το Μεσολόγγι, αυτό είναι αδύνατο..."
Εξωτερικοί σύνδεσμοι
Ε Κατηγορία:Ιστορία του Μεσολογγίου
Νίκος Παπαδάκης
Πρώτα Χρόνια
Γεννήθηκε το 1971 στο Ρέθυμνο όπου και μεγάλωσε. Το 1986, σε ηλικία 15 ετών, ξεκίνησε να δουλεύει στο Πολεμικό Ναυτικό. Σε ηλικία 20 ετών, ξεκίνησε να ασχολείται επαγγελματικά με το modeling κλείνοντας διάφορες δουλειές με το πρακτορείο με το οποίο συνεργαζόταν. Το 1994, ύστερα από απόφαση του πρακτορείου του, αποφάσισε να συμμετάσχει το παγκόσμιο διαγωνισμό ομορφιάς «Manhunt International» εκπροσωπώντας την Ελλάδα.
Modeling
Αμέσως μετά την νίκη του στο διαγωνισμό ομορφιάς, συνέχισε να εργάζεται ως μοντέλο για γνωστούς σχεδιαστές στην Ελλάδα κάνοντας παράλληλα διάφορα διαφημιστικά και καμπάνιες για γνωστές εταιρίες. Το 1999, αποφάσισε να συνεχίσει την καριέρα του στο εξωτερικό φεύγοντας για την Νέα Υόρκη. Εκεί έμεινε για τρία χρόνια δουλεύοντας για μεγάλες εταιρίες ενδυμάτων ενώ πέρασε και από τηλεοπτικά casting για τις σειρές «Sex and the city» και «Days of our lives». Παρόλο που πήρε ένα ρόλο για την πρώτη σειρά, τελικά η σκηνή στην οποία θα συμμετείχε ακυρώθηκε και έτσι δεν έλαβε μέρος ποτέ στη σειρά.
Τηλεόραση
Το 1996, παρουσίασε μαζί με την Ελένη Μενεγάκη τον «Διαγωνισμό Ομορφιάς ANT1». Το 2003, υπέγραψε συμβόλαιο συνεργασίας με τον τηλεοπτικό σταθμό Alter Channel. Εκεί τις σεζόν 2003-2005 παρουσίασε μαζί με την Ιωάννα Σουλιώτη και τη Νίκη Κάρτσωνα το talk show «Lifestyle». Αποχώρησε από το σταθμό το καλοκαίρι του 2005. Το 2004, έκανε μία έκτακτη εμφάνιση στην κωμική σειρά «Η Νταντά». Τη σεζόν 2005-2006 έπαιξε στις κωμικές σειρές «Η ώρα η καλή» στο Mega Channel και «Οδός Παραδείσου 7» στον Alpha. Το 2006 επέστρεψε στο Alter και το «Lifestyle». Τις σεζόν 2006-2008 παρουσίασε την εκπομπή μαζί με τη Νάντια Μπουλέ ενώ τη σεζόν 2008-2009 με τη Δούκισσα Νομικού. Τον Ιούνιο του 2009, έγινε γνωστό πως θα είναι ο νέος παρουσιαστής της εκπομπής «Όμορφος Κόσμος το πρωί» στο Mega Channel. Έτσι τη σεζόν 2009-2010 παρουσίασε την έβδομη και τελευταία σεζόν της πρωινής εκπομπής.
Παραπομπές
Κατηγορία:Έλληνες μοντέλα Κατηγορία:Έλληνες παρουσιαστές Κατηγορία:Έλληνες άνδρες ηθοποιοί τηλεόρασης
My Generation (τραγούδι)
To My Generation είναι ένα τραγούδι του αγγλικού Rock συγκροτήματος The Who, το οποίο έγινε μεγάλη επιτυχία και ένα από τα πιο γνωστά του τραγούδια. Το τραγούδι κυκλοφόρησε στο ντεμπούτο άλμπουμ του συγκροτήματος. Το περιοδικό Rolling Stone το κατέταξε στη 11η θέση, στη λίστα του Κατάλογος με τα 500 σημαντικότερα τραγούδια όλων των εποχών, ενώ ο τηλεοπτικός σταθμός VH1, το κατέταξε 13ο στη λίστα με τα 100 Σπουδαιότερα Rock n' Roll Τραγούδια όλων των εποχών. Ο ίδιος σταθμός το κατέταξε 37ο στη λίστα του με τα Σπουδαιότερα Hard Rock Τραγούδια όλων των εποχών. Το τραγούδι είναι μέρος του Rock and Roll Hall of Fame και του Grammy Hall of Fame.
Το κομμάτι κυκλοφόρησε ως single στις 29 Οκτωβρίου του 1965, φτάνοντας στη θέση 2 του βρετανικού τσαρτ, η οποία είναι και η υψηλότερη για το συγκρότημα στο Νησί, ενώ στην Αμερική έφτασε στην 74η θέση.
Παραπομπές
Κατηγορία:Τραγούδια των The Who Κατηγορία:Τραγούδια του 1965 Κατηγορία:Singles του 1965 Κατηγορία:Τραγούδια διαμαρτυρίας Κατηγορία:Singles της Decca Records
GAZ-A
Το GAZ-A ήταν αυτοκίνητο που παράχθηκε από την σοβιετική αυτοκινητοβιομηχανία GAZ από το 1932 μέχρι το 1936. Είναι το σοβιετικό πιστό αντίγραφο του Ford Model A.
Το μοντέλο ήταν το πρώτο αυτοκίνητο που φτιάχτηκε από την Ρωσική εταιρεία GAZ, αν και η συνεργασία της εταιρείας Ford με την Ρωσική εταιρεία φαίνεται να χρονολογείται ήδη από το 1909, εξάγοντας διάφορα Αμερικάνικα οχήματα στη Ρωσία. Χιλιάδες από αυτά τα οχήματα, κυρίως φορτηγά, εξάχθηκαν στη Ρωσία, καθώς η δική τους αυτοκινητοβιομηχανία ήταν ακόμα σχεδόν ανύπαρκτη.
Έως το 1936, όταν σταμάτησε η παραγωγή του υπέρ του διάδοχου οχήματος GAZ-M1, είχαν κατασκευαστεί 41.917 αντίτυπα.
Αναφορές
Κατηγορία:Μοντέλα GAZ
23 Ιουλίου
22 Ιουλίου | 23 Ιουλίου | 24 Ιουλίου
Η 23η Ιουλίου είναι η 204η ημέρα του έτους κατά το Γρηγοριανό ημερολόγιο (205η σε δίσεκτα έτη). Υπολείπονται 161 ημέρες.
Ορθόδοξη Εκκλησία
Κατηγορία:Ημέρες του έτους
Ελληνική Αριστερά
Η Ελληνική Αριστερά (Ε.ΑΡ.) ήταν ελληνικό πολιτικό κόμμα. Εξέφραζε το κεντροαριστερό τμήμα του ευρωκομμουνισμού, σε αντίθεση όμως με αντίστοιχα κόμματα της Δυτικής Ευρώπης ουδέποτε συνεργάστηκε με τη σοσιαλδημοκρατία.
Ιστορικό
Το ιδρυτικό της συνέδριο πραγματοποιήθηκε μεταξύ 22 και 26 Απριλίου 1987. Προήλθε από τη διάσπαση του ΚΚΕ Εσωτερικού σε Ελληνική Αριστερά υπό τον Λεωνίδα Κύρκο από τη μια και ΚΚΕ Εσωτερικού - Ανανεωτική Αριστερά (ΚΚΕ Εσ.-Α.Α., μετέπειτα Ανανεωτική Κομμουνιστική Οικολογική Αριστερά) υπό τον Γιάννη Μπανιά από την άλλη. Δεν συμμετείχε ποτέ αυτόνομα σε εκλογές, αφού στις πρώτες εκλογές μετά την ίδρυσή της, αυτές του 1989 συνεργάστηκε με το ΚΚΕ στη συγκρότηση του Συνασπισμού της Αριστεράς και της Προόδου. Το 1992, μετά την αποχώρηση του ΚΚΕ από τον Συνασπισμό και τη μετεξέλιξη του τελευταίου από συμμαχία σε κόμμα, η ΕΑΡ αυτοδιαλύθηκε και τα μέλη της εντάχθηκαν στο νέο κόμμα.
Χειμάδι Λάρισας
Σύμφωνα με την προηγούμενη διοικητική διαίρεση (σχέδιο Καποδίστριας, 1997-2010), το χωριό ανήκε στον δήμο Νέσσωνος, ενώ, πριν την ενσωμάτωση στο σχέδιο Καποδίστριας, συναποτελούσε, μαζί με το Καλοχώρι τη δημοτική κοινότητα Καλοχωρίου, εκλέγοντας πάρεδρο. Βρίσκεται σε υψόμετρο 96 μέτρων. Οι κάτοικοι είναι βλαχόφωνοι και έλκουν την καταγωγή τους από το Περιβόλι Γρεβενών.
Γενικά
Ο πληθυσμός του χωριού αποτελείται αποκλειστικά από βλαχόφωνους, με καταγωγή από το Περιβόλι Γρεβενών. Το γεγονός αυτό καθορίζει σε μεγάλο βαθμό την πολιτιστική ταυτότητά των κατοίκων. Στα χωριό ο επισκέπτης θα βρει: καφενείο, ταβέρνες καφετέριες, σούπερ-μάρκετ και πρατήριο υγρών καυσίμων.
Σημειώνεται, οι κάτοικοι είναι φίλεργοι και φιλοπρόοδοι. Διαπρέπουν στον επιχειρηματικό τομέα, στις επιστήμες, στα γράμματα και στην πολιτική. Τα χωριά της «παραλίμνιας» αυτής περιοχής δίνουν συνεχώς ένα πλούσιο φυτώριο από ακαδημαϊκούς, εμπόρους, γιατρούς, μηχανικούς, αρχιτέκτονες, νομικούς, λογοτέχνες, συγγραφείς, επιστήμονες διαφόρων άλλων εξειδικεύσεων και πολιτικούς!
==Ιστορικά στοιχεία == Η μόνιμη εγκατάσταση των Βλάχων στην περιοχή έγινε μετά την απελευθέρωση της Θεσσαλίας το 1881 καθώς αποχώρησαν από την περιοχή οι εώς τότε Τούρκοι κάτοικοί της. Οι κάτοικοι του Χειμαδίου και του γειτονικού Καλοχωρίου καθώς και οι Βλάχικες οικογένειες του διπλανού χωριού (Νέσσων), παρότι ήταν Βλάχοι Περιβολιώτες στην καταγωγή, από τα μέσα του 19ου αιώνα έπαψαν να πηγαίνουν τα καλοκαίρια στο Περιβόλι με τα κοπάδια τους. Η μεγάλη αύξηση της κτηνοτροφίας σε συνδιασμό με το δύσβατο της περιοχής και την έλλειψη νομής ανάγκασε τους κατοίκους του Περιβολίου να χωριστούν σε δύο ομάδες κι έτσι εναλλάξ τα πρώτα χρόνια η μία ομάδα να πηγαίνει στο Περιβόλι και η άλλη σε κάποιο άλλο μέρος της Δ. Μακεδονίας όπου και νοίκιαζαν μέρος για τα κοπάδια τους. Από το δεύτερο μισό του 19ου αιώνα ( 1870 περίπου ) η ομάδα των Περιβολιωτών (όπου απόγονοι τους σήμερα ζουν στα χωριά Καλοχώρι, Νέσσων, Χειμάδι, Μακρυχώρι, Συκούριο, Αργυροπούλι Π. Σκυλίτσι και Ν.Περιβόλι) επέλεξε ως μόνιμο θερινό προορισμό για τις οικογένειες και τα κοπάδια της, το όρος Γκαλισίτσα στην περιοχή της Αχρίδας στην ΒΔ Μακεδονία ( σήμερα βρίσκεται στα όρια με τη Δημοκρατία των Σκοπίων ).
Στην Γκαλισίτσα οι οικογένειες των Περιβολιωτών έμειναν σε δύο οικισμούς ( από ξύλινες καλύβες ) το 'Ανω Ιστόκ και το Κάτω Ιστόκ ( κόντα στο 1χλμ. ήταν η απόσταση του ενός οικισμού από τον άλλον ) κι ο κάθε οικισμός είχε την έκκλησία του, ( Αγία Παρασκευή καί Παναγία ). Εκεί συνέχισαν να πηγαίνουν έως το 1925, οπότε για διαφόρους λόγους ( 1. πίεση από τους Σέρβους να διαλέξουν εθνότητα, 2. δασμοί και φόροι από την πλευρά των Σέρβων, 3. ληστεία και απαγωγές εκ μέρους των Αλβανών καθώς και άλλοι λόγοι ) αναγκάστηκαν να σταματήσουν την εκεί θερινή τους διαβίωση. 'Ετσι κάποιες οικογένειες - μετά από χρόνια -επέστρεψαν πάλι στο Περιβόλι, ενώ άλλες συνέχισαν τις θερινές εξορμίσεις τους σ' άλλες ορεινές περιοχές τις Δ.Μακεδονίας ( Κρυσταλοπηγή, Πισοδέρι, Ανταρτικό, Ποντοκώμη κ.α.) έως την δεκαετία του 1950, οπότε και οι περισσότεροι κάτοικοι του Χειμαδίου και Καλοχωρίου ασχολήθηκαν συστηματικά με την γεωργία ( παράλληλα με την κτηνοτροφία οι περισσότεροι βέβαια ) και οι θερινές εξορμήσεις στα βουνά σταμάτησαν για τις περισσότερες οικογένειες του χωριού.
Πολιτισμός
Η ηπειρώτικη και βλάχικη παραδοσιακή μουσική είναι από τα βασικά ακούσματα ενώ αντίστοιχα είναι και τα ήθη και έθιμα. Σημαντική εκδήλωση επίσης αποτελεί το καρναβάλι που διοργανώνεται κάθε Καθαρή Δευτέρα. Προστάτης του χωριού είναι ο Άγιος Γεώργιος.
Αξιόλογη είναι η εκκλησία του Αγίου Γεωργίου στο Χειμάδι που πανηγυρίζει στις 23 Απριλίου. Πάνω σε λόφο του Χειμαδίου είναι τα ξωκλήσια του προφήτη Ηλία και της Αγίας Μαρκέλλας που συγκεντρώνουν πολλούς προσκυνητές την ημέρα της γιορτής στις 20 Ιουλίου και 22 Ιουλίου αντίστοιχα. Παραδοσιακά πανηγύρια διοργανώνονται τόσο στην εορτή του Αγίου Γεωργίου όσο και στην εορτή του προφήτη Ηλία, τα οποία αποτελούν αναπόσπαστο μέρος της παράδοσής του Χειμαδίου.
Στο κέντρο της πλατείας βρίσκεται το Ηρώο με τα ονόματα νεκρών. Επίσης λειτουργούν: Αγροτικό Ιατρείο, Αγροτικός Συνεταιρισμός, Μορφωτικός Σύλλογος και η ποδοσφαιρική ομάδα «ο Ολυμπιακός» του Χειμαδίου, με σημαντική παρουσία στα τοπικά πρωταθλήματα. Αξιομνημόνευτες ήταν οι μουριές που υπήρχαν στο παρελθόν στην πλατεία του χωριού, ο οποίες λόγο γήρατος εκριζώθηκαν.
Τις Απόκριες παρατηρείται μεγάλη κίνηση. Μαγειρεύεται το πατροπαράδοτο «μπουρανί» και γίνεται η αναπαράσταση του «Βλάχικου γάμου». Την Κυριακή της Αποκριάς αναβιώνει το έθιμο του ανάμα της φωτιάς, το οποιό σηματοδοτεί το τέλος του Χειμώνα.
Γύρω από το χωριό υπάρχουν 3-4 θέσεις προϊστορικής κατοίκησης του 6-5000 π.Χ. (βλέπε αρχαιολόγους Δ.Θεοχάρη και Κ,Γαλλή) ενώ κοντά σε χωράφια στο γειτονικό Καλοχώρι προς Ελευθέριο βρίσκονται επιγραφές του 4ου- 2ου αι. π.Χ. που δείχνουν λατρεία Της Αρτέμιδος Θροσίας(=προστάτης του τοκετού) και του Ηρακλή.
Υπάρχουν εναπομείναντα σε όχι τόσο καλή κατάσταση Οθωμανικά πυργόσπιτα, τα οποία αναφέρονται και ως «αμυντικοί πύργοι», αλλά δεν υπάρχει αμφιβολία πως τα κτίρια ήταν πρώτιστα κατοικία.